CELEX: 62022TN0070
Language: mt
Date: 2022-02-03 00:00:00
Title: Kawża T-70/22: Rikors ippreżentat fit-3 ta’ Frar 2022 – Novasol vs ECHA

28.3.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 138/29
            
         
      Rikors ippreżentat fit-3 ta’ Frar 2022 – Novasol vs ECHA
      (Kawża T-70/22)
      (2022/C 138/34)
      Lingwa tal-kawża: il-Franċiż
      
         Partijiet
      
      
         Rikorrent: Novasol (Kraainem, il-Belġju) (rappreżentanti: C. Alter u G. Bouton, avukati)
      
         Konvenuta: Aġenzija Ewropea għas-Sustanzi Kimiċi (ECHA)
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla abbażi tal-Artikolu 263 tat-Trattat dwar il-Funzjonament tal-Unjoni Ewropea, id-deċiżjoni tal-ECHA SME D (2021)8531-DC, tal-25 ta’ Novembru 2021, li biha qieset li r-rikorrenti ma tistax tiġi rrikonoxxuta bħala SME u mhux eliġibbli għat-tariffi mnaqqsa għal intrapriża ta’ daqs medju, kif iddikjarat fil-mument tas-sottomissjonijiet;
               
            
                  —
               
               
                  tikkundanna lill-ECHA għall-ispejjeż kollha.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tliet motivi.
      
                  1.
               
               
                  L-ewwel motiv, ibbażat fuq żball ta’ liġi allegatament imwettaq mill-ECHA fid-deċiżjoni kkontestata, għar-raġuni li hija interpretat b’mod żbaljat ir-regoli tad-dritt applikabbli għall-evalwazzjoni tad-daqs ta’ intrapriżi żgħar u ta’ daqs medju (iktar ’il quddiem “SMEs”) koperti mir-Regolament REACH (1), bir-Rakkomandazzjoni 2003/361 (2) kif ukoll dawk tar-regolament Nru 340/2008 (3).
               
            
                  2.
               
               
                  It-tieni motiv, ibbażat fuq żball manifest ta’ evalwazzjoni tal-fatti tal-kawża, inkwantu d-deċiżjoni kkontestata hija bbażata fuq qari żbaljat tal-materjalità tal-fatti li jiddeterminaw il-kwalifika ta’ SME, minkejja li l-ECHA kellha l-provi kollha meħtieġa sabiex tevalwa d-daqs tar-rikorrenti.
               
            
                  3.
               
               
                  It-tielet motiv, ibbażat fuq il-ksur tal-obbligu ta’ motivazzjoni u tal-prinċipju ta’ amministrazzjoni tajba, sa fejn, minkejja l-osservazzjonijiet dettaljati u dokumentati magħmula mir-rikorrenti sabiex tiddetermina d-daqs tal-impriża, l-ECHA ma ħaditx inkunsiderazzjoni l-argumenti ppreżentati.
               
            
         (1)  Regolament (KE) Nru 1907/2006 tal-Parlament Ewropew u tal-Kunsill tat- 18 ta’ Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta' sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (ĠU 2006, L 396, p. 1, rettifiki fil-ĠU 2007, L 136, p. 3, fil-ĠU 2008, L 141, p. 22 u fil-ĠU 2009, L 36, p. 84).
      
         (2)  Rakkomandazzjoni tal-Kummissjoni tas-6 ta’ Mejju 2003 dwar id-definizzjoni ta’ intrapriżi mikro, żgħar u medji (ĠU 2003, L 124, p. 36).
      
         (3)  Regolament tal-Kummissjoni (KE) Nru 340/2008 tas-16 ta’ April 2008 dwar il-ħlasijiet u l-ispejjeż dovuti lill-Aġenzija Ewropea għas-Sustanzi Kimiċi skond ir-Regolament (KE) Nru 1907/2006 tal-Parlament Ewropew u tal-Kunsill dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta’ Sustanzi Kimiċi (REACH) (ĠU 2008, L 107, p. 6).